Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 614/14/8811	Trebišov, 22.10.2014
EEČ : 2-69-581-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní svoju vyživovaciu povinnosť v mieste bydliska, ani inde voči svojmu synovi XXXXX, vyplývajúcu mu z ustanovenia § 62 zákona o rodine č. 36/2005 Z. z. a to aj napriek tomu, že mu túto povinnosť uložil Okresný súd Trebišov rozsudkom pod č. k. 6P/292/2012 zo dňa 12.12.2012, právoplatného dňa 21.12.2012, ktorým bol povinný otec zaviazaný prispievať na výživu syna XXXXX sumou vo výške 30 % zo sumy životného minima pre neplnoleté nezaopatrené dieťa, počnúc od právoplatnosti rozsudku, vždy do 25 dňa toho ktorého mesiaca vopred k rukám matky, kde si túto svoju vyživovaciu povinnosť neplní od právoplatnosti rozsudku až doposiaľ, čím na bežnom výživnom dlhuje sumu vo výške 593,50 €,    

lebo zanikla trestnosť činu

Odôvodnenie:
	Uznesením policajného orgánu OO PZ Streda nad Bodrogom pod sp. zn. ORP-897/SB-TV-2014 zo dňa 28.08.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 ods. 1 písm. a/ Tr. zákona o účinnej ľútosti a dlh na bežnom výživnom za obdobie od mesiaca december 2012 doposiaľ vo výške 593,50 € uhradil k rukám matky dieťaťa.

Uvedenú skutočnosť potvrdila vo svojej výpovedi dňa 19.09.2014 aj matka dieťaťa XXXXX, v ktorej uviedla,  že dlh na bežnom výživnom za žalované obdobie vrátane mesiaca september 2014 považuje  za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka